ભાજપ પ્રદેશ અધ્યક્ષ જીતુભાઈ વાઘાણીએ ઇલેક્ટ્રોનિક મિડિયા સાથે વાત કરતા જણાવ્યું હતું કે, ગઇકાલે સરદાર સરોવર, કેવડિયા ખાતે વિશ્વની સૌથી ઉંચી સરદાર વલ્લભભાઈ પટેલની પ્રતિમાના લોકાર્પણ પ્રસંગે પ્રધાનમંત્રી નરેન્દ્રભાઈ મોદી, ભાજપના રાષ્ટ્રીય અધ્યક્ષ અમિતભાઈ શાહ, ગુજરાતના રાજ્યપાલ ઓપી કોહલી, મુખ્યમંત્રી વિજયભાઈ રૂપાણી, નાયબ મુખ્યમંત્રી નીતિન પટેલ તેમજ મધ્યપ્રદેશના રાજ્યપાલ આનંદીબેન પટેલ અને કર્ણાટકના રાજ્યપાલ વજુભાઈ વાળાએ દેશના પ્રથમ નાયબ વડાપ્રધાન અને ગુજરાતના પનોતાપુત્ર સરદાર વલ્લભભાઈ પટેલ પ્રત્યે સન્માન અને શ્રદ્ધા વ્યક્ત કરવા માટે ઉપસ્થિત રહીને લોકોને ઉત્સાહિત કરીને માર્ગદર્શન આપ્યું તે બદલ સમગ્ર ગુજરાતની જનતા વતી આભારની લાગણી વ્યક્ત કરુ છુંં.